गैस सिलेंडर भभका, हजारों का नुकसान
गांधीनगर इलाके की घटना, फायरब्रिगेड ने आग पर काबू पाया
मदनगंज-किशनगढ़|गांधीनगरस्थितएक मकान में रविवार सुबह खाना बनाते समय गैस सिलेंडर भभक जाने से आग लग गई। आग से मौके पर अफरा-तफरी मच गई और लोगों की भीड़ जमा हो गई। सूचना पर फायरब्रिगेड ने आग पर काबू पाया। आग से कपड़े घरेलू सामान सहित हजारों रुपए का नुकसान हो गया।
जानकारी के अनुसार गांधीनगर क्षेत्र में जुम्मा कुरैशी का मकान है। उसके मकान में सुबह परिवार के सदस्य खाना बना रहे थे। इसी दौरान गैस सिलेंडर भभक गया और आग की लपटें उठने लगी। आग लगने से परिवार में हड़कंप मच गया और चिल्लाते हुए सदस्य घर से बाहर निकल भागे। घटना से अफरा-तफरी मच गई और लोगों की भीड़ जमा हो गई। सूचना पर पार्षद सलीम मोहम्मद मौके पर पहुंचे और घटना की सूचना अग्निशमन विभाग को दी। सूचना पर फायरब्रिगेड के विजयसिंह, देवेंद्र जाणी ने पहुंचकर आग पर काबू पाया। आग से कपड़े, नकदी अन्य घरेलू सामान जलकर नष्ट हो गया। नुकसान की कीमत 50 हजार रुपए के आसपास बताई जा रही है। समय रहते आग पर काबू पा लेने से जनहानि टल गई।
mag_Deva hin_Deva hin_Deva hin_Deva